b'\n_START_ARTICLE_\nPape\xc5\xa1ka bula\n_START_PARAGRAPH_\nPape\xc5\xa1ka bula je poseben dokument, ki ga izda pape\xc5\xbe. Imenuje se po buli, pe\xc4\x8datu, ki je bil pripet na koncu dokumenta, da potrdi njegovo verodostojnost._NEWLINE_Pape\xc5\xbei so pred 15. stoletjem izvirno izdajali bule za razli\xc4\x8dne potrebe komunikacije z javnostjo, kasneje pa samo \xc5\xa1e ob posebnih prilo\xc5\xbenostih. Sodobni zgodovinarji uporabljajo izraz bula za katerikoli pape\xc5\xa1ki dokument, izdan kot odlok ali podelitev privilegijev in za nekatere dokumente v obliki pisem. V\xc4\x8dasih se izraz uporablja tudi za katerikoli pape\xc5\xa1ki dokument s kovinskim pe\xc4\x8datom.'